เรื่องร้องเรียน (สะพาน,ทางเท้า,ถนน) วันที่ 2022-07-06 18:52:53 — แขวงวัดท่าพระ เขตบางกอกใหญ่ กรุงเทพมหานคร
ต้องการให้ตำรวจนครบาลช่วยดูแล

หลังจากที่ได้แจ้งไป วันนี้รถทัวร์ก้อยังมาจอดอีก แต่จอดอีกฝั่ง
ต้องการให้ตำรวจช่วยกวดขัน และลงโทษบริษัทรถทัวร์นี้ด้วย เพราะว่านี่คือการเอาถนนมาใช้ทำธุรกิจของตัวเอง อีกทั้งยังอาจจะก่อให้เกิดแหล่งมั่วสุม หรือแหล่งอาชญากรรมได้


ข้อความจากนี้คือเรื่องที่อ้างอิงมาจากที่เคยแจ้งไปแล้ว
มีการแจ้งให้กับทางกทม. ไปแล้ว และทางกทม.ได้ส่งเรื่องไปที่ตำรวจจราจรท่าพระ 

แต่เหมือนปัญหาจะถูกแก้ที่ปลายเหตุ และน่าจะไม่ได้รับการแก้ไขหรือมีการตอบสนองที่ถูกต้องจากทางสน.ท่าพระ

เหตุการณ์คือ บริเวณสนง.เขตบางกอกใหญ่ ทั้งถนนหน้าสนง.และตรงข้าม รวมถึงเชิงสะพานข้ามตลาดพลู ในช่วงเย็น ๆ ไปจนถึงช่วงเช้า จะมีบริษัทรถทัวร์ เอารถทัวร์มาจอดริมถนน เป็นจำนวนรวมหลายคัน (ไม่ต่ำกว่า6-7คัน) ในที่ห้ามจอด เอารถมาจอดจนกลายเป็นที่จอดรถประจำไปแล้ว บางวันจะจอดรถตรงเชิงสะพาน ทำให้บดบังทัศนวิสัยในการขับรถโดยเฉพาะช่วงที่จะกลับรถและรถออกจากซอยหรือออกจากหมู่บ้าน นอกจากนี้รถทัวร์จะจอดประจำริมถนน รถทัวร์จะเป็นรถคันใหญ่ เวลาจอดเรียงกันสองสามคัน จะทำให้บังฟุตบาท เวลาค่ำ ๆ ถ้าคนเดินบนฟุตบาทตรงที่รถทัวร์จอด ถ้ามองมาจากถนนจะมองไม่เห็นเพราะว่ารถทัวร์จะบังมิด หากมีโจรผู้ร้าย หรือคนโรคจิต มาดักอยู่ตรงบริเวณนั้น จะทำให้ทำการปล้นจี้ ดักข่มขืน หรือทำอะไรมิดีมิร้ายได้โดยที่พลเมืองดีจะไม่เห็นเลย 

ซึ่งรถทัวร์กลุ่มนี้ จะจอดหลัก ๆ อยู่ 3 จุด ทุกจุดสามารถเป็นต้นเหตุทำให้เกิดปัญหาอาชญากรรม หรือ อุบัติเหตุ หรือเหตุการณ์ไม่คาดฝันได้ทุกจุด

จุดแรกคือเชิงสะพานข้ามตลาดพลู จะก่อให้เกิดอุบัติเหตุได้ง่าย

จุดที่สอง ช่วงทางกลับรถตรงข้ามสนง.เขตบางกอกใหญ่ ตรงนี้เปลี่ยวมาก และรถทัวร์บังฟุตบาทมิด สามารถก่ออาชญากรรมได้ง่าย

จุดที่สามคือถนนฝั่งเดียวกับสนง.เขตบางกอกใหญ่ เลยเขตบางกอกใหญ่มานิดนึงก่อนถึงซ.รัชดาภิเษก19 จุดนี้รถทัวร์จอดในที่ห้ามจอด และกินเลนถนนทำให้ถนนแคบลง นอกจากนี้ยังบังฟุตบาทเหมือนกัน

การจอดรถโดยใช้ถนนหลวงของบริษัทรถทัวร์เจ้านี้ หลังจากที่สน.ท่าพระได้รับแจ้งจาก Traffy Fondue แล้ว ก้อมาตรวจแค่ช่วงกลางวัน และเอาป้ายห้ามจอดมาวางไว้ ซึ่งการแก้ไขแบบนี้ไม่ได้แก้ปัญหาได้เลย รถทัวร์ก้อยังจอดเหมือนเดิม

ทางสน.ควรจะมีการเจรจากับทางบ.รถทัวร์ รวมถึง มีบทลงโทษตามกฎหมายเช่นออกใบสั่ง หรือไหน ๆ รถทัวร์ยังมาจอดแล้ว ก้อล็อคล้อถาวรไปเลย จนรถทัวร์ทนไม่ไหวไปหาที่จอดที่ถูกต้องเอง การที่สน.ท่าพระไม่จัดการเรื่องนี้  หรือไม่มีบทลงโทษตามกฏหมาย อย่างนี้ถือว่าปฎิบัติหน้าที่โดยมิชอบหรือไม่ อยากจะให้ทางตำรวจนครบาลช่วงดูแลด้วย